fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Limuskassa nivoutuu Jaakon ja Anjan hevosharrastus | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Jaakko juotti Limuskalle vettä koprallaan. Kuva: Jukka Timonen
Jaakko Siekkeli tarjoaa useita käsikoprallisia vettä Limuskan juotavaksi. Kuusivuotias tamma herkiää juomattomaksi kilpailumatkoilla ja nyt ollaan Kuopion Sorsasalon raviradan valjastuskatoksessa ja starttiin on puoli tuntia aikaa.
”Kotiin kun pääsee niin heti menee vesipöntölle ja siitä riipasee”, Jaakon puoliso Anja Siekkeli valaisee tamman tapoja.
Jaakko tekeekin sankollisen melassivettä jo valmiiksi mikkeliläiseen kotitalliin palautusjuomaksi. Sekään ei riitä vaan tamma jatkaa omaehtoista nesteytystään vesialtaalla.
Anja sanoo, että Jaakko on samanlainen: Aamupalan söi ennen kello 7:ää eikä sen jälkeen ole tänäänkään mitään suuhunsa laittanut, eivätkä nytkään eväskahvit maita ennen starttia.
”Ensin työ ja sitten leikki”, Jaakko linjaa tapansa.
Anja Siekkeli, Ville Konttinen, Limuska ja Jaakko Siekkeli valjastuskatoksessa hetki ennen starttia. Kuva: Jukka Timonen
Jaakko huolehtii Limuskasta ja Anja kantaa eväskorin takaisin autoon. Tyttären poika Ville Konttinen, 11, on reissussa mukana. Hän kannusti Limuskaa heiluttelemalla lähdön aikana itse tekemäänsä kannustuslippua.
Ei hevoset Jaskaa ja Anjaa yhteen saattanut vaan toisiaan lähellä olleet työpaikat. Anja oli kunnalliskodin johtaja ja Jaakko tilanhoitajana. Pari meni lyhyen seurustelun jälkeen naimisiin vuonna 1961.
”Kävi kuin suomalaisessa elokuvassa”, kumpikin naurahtaa.
Hevosharrastus tuli myöhemmin yhteisiin elämänkuvioihin.
83-vuotias Jaakko ”Jaska” Siekkeli juoksi Limuskan rinnalla, kun Tapio Perttunen ohjasti tamman varikkoalueelta raviradalle. Kuva: Jukka Timonen
Vuonna 1936 syntynyt Jaakko on ollut tekemisissä hevosten kanssa jo lapsuudestaan saakka. Sodan ajan raadolliset hevostapahtumat ovat tuoreessa muistissa. Hän on nähnyt kaksi kertaa evakkojen vaelluksen rajalta sisämaahan.
”Pikku räkänokkina katsottiin aamusta iltaan, kun he menivät meidän ohi, ja hevosia ja hevosia, ei yhtään traktoria eikä autoa.”
Ensimmäisen hevosensa Jaakko hankki kesäpestuulla. Hän oli 14-vuotiaana hevosrenkinä naapurissa ja syksyllä sai palkaksi 7 kuukauden ikäisen oriin – Jaakon omasta pyynnöstä. Varsaa pidettiin Jaakon kotipihassa nelivuotiaaksi asti, jonka jälkeen Jaakon isä möi sen.
”Hinta oli sama kuin tuliterällä harmaalla Fergusonilla silloin 50-luvulla. Hyvä työhevonen oli nimittäin kullanarvoinen, kun esimerkiksi Savitaipaleella ei ollut kuin yksi piikkipyörätraktori koko pitäjässä. Kaikki tehtiin hevosella”, Jaakko kertoo hevosen silloisen arvon.
Ennen raviurheilua Jaakko harrasti koiravaljakkohiihtoa useita vuosia SM-tasolla. Sitten Siekkelit alkoivat rakentaa omakotitaloa ja kun koirat vanhenivat, koiravaljakkohiihto päättyi siihen.
Siekkelien tyttären poika Ville Konttinen on tehnyt itse Limuskan kannustuslipun. Kuva: Jukka Timonen
Hevoskärpänen puri Jaakkoon uudelleen, kun yksi tuttava isäntä kertoi, että hänellä on 3-vuotias tamma ja kun kukaan ei aja sitä, tarjosi isäntä tammaa Jaakon ajettavaksi. Isännän mukaan tamma oli astutettu mutta se on tyhjä. Jaakko lupasi käydä joskus ajamassa.
”Mie ajoin ja ajoin jonkun aikaa, mutta ei tapahtunut mitään. Tammasta otettiin näytteet ja se olikin kantava.”
Tamma varsoi, varsan omistus jaettiin ja tamma jäi siitokseen isännän tilalle. Tamma on Tuokkolan Touhon kantaemä, vuonna -71 syntynyt Elmira.
Siekkelien ravivalmennus meni vuosikymmeniä harrastuspohjalta, ”ajettiin milloin ajettiin”.
”Nehän riehas alussa hirveesti ja sitten simahtivat lopussa. Eihän semmoisella reenillä pärjää. Yksi tummatukkainen naapuri sanoi, että ”Kuule, Jaska. Jos aiot hevosella ajaa kilpaa, niin se pitää ensin laittaa.”
Jaakko otti neuvosta vaarin.
Limuskan emänemä enolta Anjalle
Mielenkiintoista on, miten Limuskassa nivoutuu Jaakon ja Anjan hevoshistoriaa.
Limuska on Jaakon omistuksessa, mutta sen emän Limpukan omistaa Anja. Limpukan emän Lembon omisti puolestaan Anjan eno Kauko Tolonen Pieksämäeltä, joka sairastuttuaan lahjotti Lembo-tamman Anjalle. Jaakko astutti Lembon Suikun Erolla ja Limpukka syntyi 1999.
Limuskan isä on Tuokkolan Touho, jonka kantaemään Elmiraan Jaakko teki tuttavuutta jo 70-luvun alkupuolella.
Jaakko Siekkeli muistuttaa, että suomenhevonen pelasti Suomen itsenäisyyden. Kuva: Jukka Timonen
Limuskan juoksu Kuopiossa tärveltyi pitkään laukkaan. Ohjastajan Tapio Perttusen mukaan tamma säntäsi laukalle, kun Santtu Raitala käänsi Vinksahti-ruunan kakkosradalle ja Limuskalle avautui selän takaa yllättäen tyhjä rataosuus.
Alkuvuosi on tammalla ollut muutoin vallan loistava, sillä kahdeksasta startista on kuusi voittoa ja yksi kakkossija. Jaakko ei kiellä, etteikö pariskunnalla olisi nyt käsissään elämänsä hevonen. ”Tällä hetkellä kyllä.”
Siekkelit ovat kasvattaneet vuosien saatossa yksitoista varsaa. Limuskasta ei ole kuin hyvää sanottavaa.
”Tämä on kotona hieno hevonen. Minä lähden seinästä ihan yksin tällä ja kävelytän 3–4 kilometriä, annan sitten löysät kotiin päin, annan tulla Limuskan ehdoilla, virveleitä ei tarvii lenkillä ja aina on koppa kunnossa kun tullaan lenkiltä. On niin miellyttävä. Välillä tullaan tuhatta ja sataa ja sitten välillä vauhti hiippasee pikkasen, kun mä annan tulla sen omilla ehdoilla. Ja siitä on johtunut että se on tullut loput läpi tähän mennessä joka startissa, ettei ole tarvinnut käskeä.
Upea ja jännittävä ensimmäinen kuninkuusravipäivä
Vuosikokous ilahdutti ja liikutti – Tuula Pihkala uusi hallituksen jäsen
← Keinosiementäjät ja tuet kasvattajien avuksi
Oululta päänavaus matalan kynnyksen ravilähtöihin →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: